**บทสรุปผู้บริหาร**

การประเมินความพึงพอใจขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี โดยมีวัตถุประสงค์คือ เพื่อศึกษาระดับความพึงพอใจของประชาชนที่มีต่อการให้บริการขององค์การบริหารส่วนตำบลบ้องตี้ อำเภอไทรโยคจังหวัดกาญจนบุรี จำนวน 5 ภาระงาน ประกอบด้วย

1. งานด้านการควบคุมป้องกันไข้เลือดออก

2. งานด้านการให้ความรู้ในการจัดการขยะชุมชน

3. งานด้านการป้องกันและบรรเทาสาธารณภัย

4. งานด้านการจัดการสิ่งแวดล้อม

5. งานด้านสาธารณสุขมูลฐาน

ซึ่งการประเมินในครั้งนี้เป็นการวิจัยเชิงสำรวจ (Survey) โดยใช้แบบสอบถามเป็นเครื่องมือในการรวบรวมข้อมูลและกลุ่มตัวอย่างที่ศึกษาในครั้งนี้คือ ผู้ที่มีส่วนไดสวนเสียที่มาขอรับหรือใชบริการขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรีจำนวน 360 คน โดยใช้ วิธีการสุ่มแบบตามความสะดวก (Convenience Sampling) นำมาวิเคราะห์ข้อมูลเชิงสถิติพรรณนาแสดงค่าจำนวนร้อยละค่าเฉลี่ยและส่วนเบี่ยงเบนมาตรฐานซึ่งสามารถสรุปผลการวิจัยได้ ดังนี้

**ผลการศึกษาข้อมูลเกี่ยวกับลักษณะส่วนบุคคลของผู้ตอบแบบสอบถาม** พบว่า ผู้ตอบแบบสอบถามส่วนใหญ่เป็นเพศหญิง มีอายุระหว่าง 46 – 55 ปี การศึกษาระดับมัธยมศึกษาตอนปลายหรือเทียบเท่า/ปวช. อาชีพเกษตรกร รายได้เฉลี่ยต่อเดือนต่อเดือนต่ำกว่า 8,000 บาท และขอรับบริการจากองค์การบริหารส่วนตำบลบ้องตี้ โดยเฉลี่ยน้อยกว่า 3 ครั้งต่อปีครั้งต่อปี

**ผลการแจกแจงข้อมูลเกี่ยวกับความพึงพอใจต่อการให้บริการขององค์การบริหารส่วนตำบลบ้องตี้** ผู้ตอบแบบสอบถาม มีระดับความพึงพอใจที่มีต่อการดำเนินงานการให้บริการขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี ตามภาระงานด้วยค่าเฉลี่ยที่ 4.608 โดยใน**ภาพรวมของระดับความพึงพอใจอยู่ในระดับมากที่สุด คิดเป็นร้อยละ** **92.16**

เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในงานด้านการป้องกันและบรรเทาสาธารณภัย ในระดับมากที่สุด ด้วยค่าเฉลี่ยที่ 4.648 คิดเป็นร้อยละ 92.96 รองลงมาได้แก่ ความพึงพอใจในงานด้านการให้ความรู้ในการจัดการขยะชุมชน ในระดับมากที่สุด ด้วยค่าเฉลี่ยที่ 4.631 คิดเป็นร้อยละ 92.62 ความพึงพอใจในด้านงานสาธารณสุขมูลฐาน ในระดับมากที่สุด ด้วยค่าเฉลี่ยที่ 4.627 คิดเป็นร้อยละ 92.55 ความพึงพอใจในงานด้านการจัดการสิ่งแวดล้อม ในระดับมากที่สุดด้วยค่าเฉลี่ยที่ 4.586 คิดเป็นร้อยละ 91.72 และความพึงพอใจในด้านการควบคุมป้องกันไข้เลือดออก ในระดับมากที่สุด ด้วยค่าเฉลี่ยที่ 4.548 คิดเป็นร้อยละ 90.96 ตามลำดับ และหากพิจารณาแต่ละภาระงาน พบว่า

**ภาระงานที่ 1** ความพึงพอใจที่มีต่อการให้บริการงานด้านการควบคุมป้องกันไข้เลือดออก เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง เจ้าหน้าที่โครงการมีการประสานความร่วมมือกับชุมชนในการร่วมกำจัดแหล่งเพาะพันธ์ลูกน้ำ/ยุงลายภายในชุมชน รองลงมา คือ อบต. มีการประชาสัมพันธ์เกี่ยวกับโครงการรณรงค์พ่นหมอกควันเพื่อควบคุมและป้องกันไข้เลือดออกอย่างทั่วถึง และอบต. มีการจัดพ่นหมอกควันเพื่อกำจัดลูกน้ำยุงลายอย่างต่อเนื่อง ในระดับมากที่สุด ด้วยค่าเฉลี่ย 4.59, 4.57 และ 4.53 คิดเป็นร้อยละ 91.80, 91.40 และ 90.60 ตามลำดับ

**ภาระงานที่ 2** ความพึงพอใจที่มีต่องานด้านการให้ความรู้ในการจัดการขยะชุมชน เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง มีการปลูกจิตสำนึกให้รู้จักจัดการขยะมูลฝอยชุมชน (ต้นทาง) และแก้ไขปัญหาขยะในชุมชนร่วมกัน รองลงมาคือ มีการประชาสัมพันธ์เชิญชวนร่วมกันในทุกครัวเรือน ในเขตพื้นที่ และมีการให้ความรู้ในการคัดแยกขยะก่อนทิ้ง การจัดทำจุดทิ้งขยะเปียกหรือขยะอินทรีย์ มีการทำลายขยะอันตรายอย่างถูกวิธี ในระดับมากที่สุด ด้วยค่าเฉลี่ย 4.66, 4.65 และ 4.63 คิดเป็นร้อยละ 93.20, 93.00 และ 92.60 ตามลำดับ

**ภาระงานที่ 3** ความพึงพอใจที่มีต่อการให้บริการงานด้านการป้องกันและบรรเทาสาธารณภัย เมื่อพิจารณาเป็นรายข้อพบว่า ผู้ตอบแบบสอบถามส่วนใหญ่มีระดับความพึงพอใจในเรื่อง ระบบการติดต่อสื่อสารของงานป้องกันและบรรเทาสาธารณภัยมีประสิทธิภาพเหมาะสม รองลงมาคือ มีการตรวจตรา และป้องกันเหตุไฟไหม้อย่างสม่ำเสมอ และมีการประชาสัมพันธ์ให้ความรู้เกี่ยวกับแนวทางป้องกัน และบรรเทาสาธารณภัยแก่ประชาชนในพื้นที่ ในระดับมากที่สุด ด้วยค่าเฉลี่ย 4.70, 4.66 และ 4.65 คิดเป็นร้อยละ 94.00, 93.20 และ 93.00 ตามลำดับ

**ภาระงานที่ 4** ด้านความพึงพอใจที่มีต่องานด้านการจัดการสิ่งแวดล้อม เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง อบต. มีแนวทางการป้องกันแก้ไขปัญหาสิ่งแวดล้อมและทรัพยากรธรรมชาติ อย่างชัดเจน รองลงมา คือ อบต. มีโครงการอนุรักษ์ทรัพยากรธรรมชาติและสิ่งแวดล้อมอย่างต่อเนื่อง และท่านมีความพึงพอใจในการจัดโครงการอนุรักษ์สิ่งแวดล้อมและทรัพยากรธรรมชาติของอบต. ในระดับมากที่สุด ด้วยค่าเฉลี่ย 4.61, 4.60 และ 4.59 คิดเป็นร้อยละ 92.20, 92.00 และ 91.80 ตามลำดับ

**ภาระงานที่ 5** ความพึงพอใจที่มีต่อด้านงานสาธารณสุขมูลฐาน เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง การให้บริการ มีความเหมาะสม มีการส่งเสริมสุขภาพในชุมชนอย่างสม่ำเสมอ รองลงมา คือ การให้บริการของ อสม.มีความเหมาะสม มีการตรวจเยี่ยมประชาชนในพื้นที่อย่างสม่ำเสมอ และส่งเสริมให้ประชาชนมีส่วนร่วมในการจัดบริการสาธารณสุข ด้านสิ่งแวดล้อม ในระดับมากที่สุด ด้วยค่าเฉลี่ย 4.71, 4.70 และ 4.61 คิดเป็นร้อยละ 94.20, 94.00 และ 92.20 ตามลำดับ

**กิตติกรรมประกาศ**

รายงานเรื่องการประเมินความพึงพอใจขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี ฉบับนี้ได้รับทุนสนับสนุนการประเมินจากองค์การบริหารส่วนตำบลบ้องตี้

ขอขอบคุณองค์การบริหารส่วนตำบลบ้องตี้ อำเภอไทรโยค จังหวัดกาญจนบุรี   
ที่กรุณาให้ความอนุเคราะห์การดำเนินการประเมิน ขอขอบคุณประชากรและเจ้าหน้าที่องค์การบริหารส่วนตำบลบ้องตี้ ที่กรุณาเสียสละเวลาให้ความอนุเคราะห์ในการเก็บรวบรวมข้อมูลและดำเนินการประเมินจนส่งผลให้การวิจัยครั้งนี้สำเร็จไปด้วยดี

สุดท้ายประโยชน์ของรายงานการประเมินฉบับนี้ขอมอบให้ผู้สนใจในการศึกษาทุกท่าน

คณะผู้ดำเนินงาน

กันยายน 2563